Naweek van geweld - Misdaad - Republikein
Monday, July 08th, 16:50:35
Naweek van geweld
Verdagtes in hegtenis geneem
03 April 2019 | Misdaad
Een vrou is die afgelope naweek na bewering deur haar kêrel vermoor, en nog een is glo deur haar kêrel verkrag en aangerand.
Dít volgens die Namibiese polisie se misdaadverslag.
Verder is nóg 'n vrou glo vermoor en nog vier, waarvan die jongste maar agt jaar oud is, is na wat verneem word verkrag.
Die 19-jarige me. Selma Hanes is Vrydag om 19:30 glo deur haar kêrel met 'n mes doodgesteek.
Die voorval het glo in die Soweto- informele nedersetting op Outjo plaasgevind.
'n Man (22) is met ernstige wonde aan sy gesig en kop in die staatshospitaal op Outjo opgeneem.
Hy het die beserings glo opgedoen toe die gemeenskap hom toegetakel het voordat die polisie op die toneel verskyn het om hom in hegtenis te neem.
Woensdag om 17:00 is me. Martha Kaaviju (35) na bewering deur 'n 68-jarige man in die Onamahoka-nedersetting aangerand.
Volgens die polisie se misdaadverslag het hy haar glo met 'n besemstok oor die kop en lyf geslaan.
Sy het Saterdagnag in die Engela-distrikshospitaal aan haar wonde beswyk.
Saterdag om 15:00 is 'n agtjarige meisie in die Engoyi-nedersetting glo deur 'n 21-jarige man verkrag.
Die slagoffer en nog kinders is glo sonder toesig in 'n huis gelaat toe die voorval plaasgevind het.
'n Vrou (39) is na bewering deur haar kêrel aangerand en verkrag.
Dié voorval het glo Vrydag om 22:00 op Mariental in die Oshiwanapenduka Aimablaagte-nedersetting plaasgevind.
Die verdagte (25) en die slagoffer was glo 'n maand lank in 'n verhouding. Die man is in hegtenis geneem.
Vermeende gemsbokstroper gewond
8th of July 16:59 | Misdaad
'n Vermeende gemsbokstroper is Donderdag op 'n plaas in die Omaruru-distrik in die been gewond. Volgens die Namibiese polisie is 'n 49-jarige man omstreeks 17:00...
'n Weermagkolonel (51) van die Otavi-weermagbasis en 'n onderwyser is vanoggend omstreeks 01:00 met twee duikers, twee hase, twee springhase en een wildsbok by...
'n Totaal van 131 leerlingdokters is by verskeie hospitale dwarsoor die land uitgeplaas om met hul internskap van twee jaar te begin. Die leerlingdokters sal...